
ALEXANDRI MASSARIAE 

BIOGRAPHIA 



Alexander Massaria honestissimo loeo (*) Vicetiae 
natus est. Errat enim Scotus et decipitur d. Matleac- 
cius qui illum marosticensem autumant, contra quam 
quod historici omnes et ipse auctor testatur: et omni- 
no delirat Vander Linden, qui illum bononiensem (2), 
sive patavinum mavult(3). Quonam vero anno ortum 
duxerit siient plerique: nonnulli annum circa decimum 
supra millesimum quingentesimum eum natum fuisse, 
conjicientes, ut puto, gratis asserunt : mihi enim satis 
constat, ut infra patebit, ejus natalem anno millesimo 
quingenlesimo vigesimo quarto tribui debere (*). Ro- 

(1) Fabius Pacius. 

(2) V. Portal, Hut. de Vanat. et ehirur. 

(3) P. Angiolgabr. Caki, BMioteca degli serittori vicentini. 

(4) Enimvero ipse auctor ab initio libri sui De morbo gallico, 
qui inter ultima ejus opera jam ab aliquot annis profitentis re- 
censendus essc videtur, totot, ait, 40 annos. quibut tnedicinam 
faeio; quod neutiquam proferre ilii licuisset, si eo, quem assi- 
gnant biographi, anno natus fuisset, quum ante trigesimum an- 

bustissimum corpus a natura nactus, hoc totum paran- 
dae sibi in omni genere scientiac ab ineunte usque ae- 
tate enixo sludio addixit. Ita Iatinas graecasque litleras 
in patria satis edoctus a Jacobo Gr\ pliolo, illas accura- 
tius Patavii excoluit Lazaro Bonamico bassaniensi per- 
celebri tunc temporis humanioris litteraturae publico 
praeceptore usus. Posthaec philosophiam et medicinam 
sequutus, in logicis Tomitani, in ordinaria philosophia 
Genuae (*), in extraordinaria Alberti, in metaphysicis 
Bargii, Oddi Senioris in theorica medicina, in practica 
Fracantiani (2), in anatome et chirurgia Falloppii audi- 
tor magnas sibi scientiarum opes comparavit, quibus 
ut pbilosophiae et medicinae laurea donaretur dignus 
habitus e6t. Doctor medicinam facturus in patriam se 

num lauream retulisse ipse perhibeat. Pluries praeterea in libris 
De peste mentioncm faciens hujus infortunii annis 1 527-28 Ita- 
liam depopulantis, addit quod patres nostri referunt : quorum 
auctoritate minus indiguisset, si decem et septem jam annos na- 
tus, minimeque infans trimus illam videre ct testari potuisset. 

(1) Pcrperam: «il fit sa logique a Gencs sous Tomitanusw 
scribit Portal loc. cit. 

(2) Antonius Fracantianus nob. vicetinus philos. et medic. 
doctor logicam primo, postea medicinam theoricam et dcmum 
practicam an. 1546 in Gymnasio patavino professus est tanta 
doctrinae fama, ut eum bonooiense Gymnasium inter suos exo- 
ptavcrit, oblatoque amplissimo stipendio ad primas medicinae 
exedras attraxcrit, qui deinde iterum Patavium revocatus de- 
cessit. Eo vides iterum quod si 1510 natus esset Massaria, 
Fracantiano aliisque nonnullts inter rccensitos professores, uti io- 
stiluioribus nequivissct. 

recepit ante xxx annum 0) aetatis suae, ibique iuler 
Acadeniicos olympicos statim cooptatus, Andriam Pub. 
Terentii comoediam, quam e latino in italum verterat 
idioma, agendam dedit anno millesimo quingentesimo 
quinquagesimo septimo (2): nec non incerto postea 
tempore Alexandrum italo sermone tragoediam ab illo 
compositam (3). Sed quum illi litterarum cultus non 
adeo cordi fuerit quam scientiarum omnium et medi- 
cinae praeserlim , haec opera aut juvenilium fructum 
studiorum, aut relaxandi animi gratia suscepta fuisse 
arbitror. Aliae enim postmodo in Academia curae, alii- 
que labores: modo nempe Aristotelis Meteora expla- 
nans, modo anatomen magna sua cum laude ac prope 
incredibili Academicorum omnium cum admiratione (*) 
demonstrans in aedibus Academiae theatrum anatomi- 
cum brevi post adaperuit. Nec minori interea cum fe- 
licitate medicinam exercenli, sapientissimi philosophi, 
speculativi meteoristae, accuratissimi anatomici et me- 
dici experientissimi (5) aestimationem assequuto Medi- 
corum Collegium in patria instiluendi facultas facta esl : 
cujus in institulione, anno scilicet 4 563, inauguralem 
orationem nunc deperdifam habuit (6). Ita laude opi- 
busque refertus uxorem duxit ex nobilissima vicetina 

(1) Massaria Praef. Jpolog. cl 

(2) Atti mss. deWJccad. olimp. 

(3) Arnaldi, fdea d'un teatro. 

(4) Riccoboni, Gymnat. Patav. Lib. III. c. 32. 

(5) Ab. Ghilini. 

(6) Castcllini. 

domo Angiolella (*), ut quid illius gloriae aut felicitati 
deesset non viderelur. Verum novos interea labores, 
teterrimosque tum publicos tum domesticos luctus ca- 
lamitosa illa tempestas, quam aggredior, et funeribus 
conlrislata domus parabat. Namqueanno 1576 Tridenti 
primo, mox passim per urbes Patavium, Mantuam, Me- 
diolanum, Venetias perniciosissimi morbi vagari coepe- 
runt, quos nimis forle propinqua Vicetia vitare noii po- 
tuit. Reapse decembri ejusdem anni homo quidam bi- 
duo defunctus est, cujus cetera familia ineunte anno 
brevi cita morte deleta est. Quod quum gravem inje- 
cisset suspicionem, investigantibus paluit nebulonem il- 
lum hominem vestimenta quaedam lanea et linea as- 
portavisse Patavio. Interim sequenti mense sub initio 
Francischina quaedam, quae prope sitam incolebat do- 
mum, intra sex dies ignoto morbo interempta est. Qua 
re nunciata, Magistralus, ut publicae consuleret saluti, 
negotium commisit Massariae. « Ipse, inquit auctor, ca- 
davere diligenter inspecto, manifestum et ingentem bu- 
bonem in inguine deprehendi. Itaque me auctore uni- 
vcrsis in ea domo exislentibus inlerdictum cst, ne illis 
cum aliquo esset ullus commercio locus » . Optimo qui- 
dem consiiio nisi sero nimis fuisset inituim nam biduo 
post Antonius ejusdem puellae frater morbo correptu» 
quarto die obiit, ac «statim fere laborare coepit Angela 
altera soror febre, dolore capilis, siti maxima, ac aliis 

(1) Fabius Pacius ex uxore ncpos Alexaodri Massariae filins 
fuit Lucretiac Angiolellae (V. vitam Fab. Pacii P. Calvi). 

hujusmodi gravibus symplomatibus: tum vero quod bi- 
duo post coepit erumpere bubo in inguine dextero satis 
insignis, coloris ferme naturalis, sed tnaximo cum do- 
lore. Ego a patribus rogatus .... Angelae aegrotanlis . . . . 
haud gravate curam suscepi, partim quod charitatis et 
humanitatis officium id postularet » , partim c|iiod pro- 
pius inspiciendi obveniendique ignoto penitus morbo 
laudabili alliceretur cupiditate. Cujus tractationem ae- 
grotae, non ingratum lectoribus futurum esse arbitror, 
si ipsis auctoris verbis referam. « Angelae protinus se- 
cta vena jecoris missus fuit sanguis ad unc. decem. Ad 
leniendum dolorem bubonis, laxaudumque locum, ul 
natura facilius omne virus eo transmittere posset adhi- 
bilae sunt oleorum amygdalarum dulc. rec. p. iij cha- 
maemelini, pinguedinis gallinae rec. an. p. j misc. qui- 
bus locum assidue foveri jussimus. Hic morbi fuit dies 
tertius. Quae sequuta est nox laboriosa fuit, ct oiunino 
insomnis: mane sequenti perseverabant omnia mala, 
febris, dolor capitis et bubo in primis grandior factus 
fuerat: lotia crassissima erant et subalbida: alvus non 
dejecerat: illa tamen adhuc mente constabat, et quan- 
tum conjectura assequi licuit, viribus quoque satis va- 
lebat. Itaque hoc illi instilutum est medicamentum. Rec. 
flor. cassiae n. ex. drach. X, scordii pulv. sp. diarhodon 
an. scrup. j misc. quod moderatam evacuationem leni- 
ler perfecit. Nox subsequens tranquillior et omni ex 
parte levior fuil, ut hoc tempore equidem aliquam sa- 
lutis spem, laelus animo jam conciperem. Mox singulis 

diebus sunimo mane illa assumebal hujusmodi medica- 
mentum. Rec. C008. borraginis, acetosae ao. drach. j 
scordii pulv. sem. citri mund. an. scrup. 8. misc: tum 
protinus decoctum ebibebat ad unc. octo ex cichorio, 
melissa, quinquefolio, sem. citri. Praeterea illi quotidie 
mollia imponebantur cl vstenia Quoniam vero, quod ma- 
xime expetendura fuerat, bubo tum dolore assiduo, mo- 
leque valde nolabili , tum aliis conjecturis aliquam sup- 
purationem polliceri videbatur, cataplasma illi nos ap- 
ponendum curavimus ex malva, allhaea, rad. liliorum 
alb. farina triticea, ol. amygdalarum dulc. liliorum alb. 
viperino: quod tamen frustra factum est: siquidem con- 
tra mox tumor sensim coepit imminui, et manifesto dis- 
solvi. Die septimo tum febris, tum omnia symptomata 
valde remissa sunt, ila quidem ut rebus in dies magis 
prospere progredientibus Angela singulari Dei opt. max. 
beneficio, die quartodecimo febre, bubone, aliis sym- 
ptomalibus, et omni malo immunis reddita fuerit. Huic 
aegrotanti panis ex jure coctus, mane ovum sorbile, 
pro potu jus endivia et sem. citri praeparatum, prae- 
terea nihil totis quatuordecim diebus exhibitum fuit». 
Interim morbi natura contagiosa indubie comperla, sta- 
tutum a patribus est ut omnes, quotquot morbo affi- 
ciebantur, extra urbem transquc fluentum in lazare- 
tum deferrentur; aliique, qui illis familiariter antea 
utebantur, in Campo Martio exstructis domunculis li- 
gneis per aliquod tempus detinerentur, combusta uni- 
versa supellectile, luslratisque lavacris et suffitis, ac 

calce expiatis domibus. Verum morbus in dies grandior 



plerosque ut propriae consulerent saluti fugam capere 
imoulerat. invisamaue Dronemodum ct nericulis Dle- 
nam reliuquere patriam. Cui ut obessent patres, inter- 
dictum est ne quis citra licentiam discederet, praefe- 
ceruntque sexaginta quatuor viros, binos singulo urbis 
vico, qui roane antequam exirent incolae, domus invi- 
serent. ut si auem aeerotantem comnerissent. medicis. 
quatuor ad id secunda quaque hebdomada deputatis, 
denunciarent: quod institutum septembri mense haberi 
coeptum est. Atque inter primos, queis formidolosum 
committeretur munus, fuit Massaria; qui quamvis as- 
siduis laboribus, foedaque et miserabili urbis clade vi- 
res animumque infractus praegresso mense febre ter- 
tiana continua (*) laboraverat, pium in patriam onus 



Cujus si saev i morbi faciem aliquis agnoscere cupiat, 
ipsum audiat disserentem auctorem. « Jam vero morbi 
et symptomata (ut neque illud praetermittatur) quae 
hujusmodi aegros comitari solent, varia plane et mul- 
tiplicia esse videntur: quantum autem partim ex alio- 
rum, partim ex propria observatione consequi mihi li- 
cuit, haec ferme afferri possunt. Omnes propemodum 
febre laborant, quamvis dissimiles sint febres, ac inter 
se maxime diversae: eas tamen perpetuo ex genere 
continuarum esse exislimo: plerique vebementi dolore 
(t) Massaria, Dt pt$le. 

capitis criicianliir : nonnulli delirio: alii vigiliis: qui- 
dam profundo somno laborant: multi fastidioso vomitu, 
nausea, inappetentia, siti male afficiuntur: alvus fere 
suppressa: lotia prorsus varia, inter se dissimilia ac 
saepe contraria: quamquam majori ex parle illa insi- 
gniter crassa, turbata, et corrupta esse facile animad- 
vertimus. De pulsibus non habeo quid cerli statuam, 
quandoquidem nemini unquam illum explorare sum 
ausus; sed quantum alii hac in re magis audaces, ne 
dicam temerarii referunt, pulsus pariter, quod fere ad 
omnes eorum differentias pertinet, saepenumero sunt 
invicem dispares, et vehementer diversi. Plerisque so- 
lent accidere papulae, quas peliculas vocant, bubones, 
parotides, carbunculi, atque aiii hujusmodi tumores, si 
modo illorum numerum, magnitudinem, colorem, for- 
mam, apparitionem, terminationem, et demum partes 
corporis consideres, inter se plane differentes. Contra 
vero neque alii quidam defuerunt, quibus vel adhuc 
viventibus, vel postea mortuis ne ullam quidem macu- 
lam, aut aliud nialignioris morbi vestigium exterius ap- 
paruisse compertum est. In universum autem (id qnod 
multa et accurata observatione hic plerique animadver- 
timus) omncs propriam et naturalem effigiem exuisse 
videntur, faciem nescio quam horribilem assumentes, 
ut vix illos agnoscere possis. Ceterum iili majori ex 
parte moriebanlur, ac brevi admodum tempore die pri- 
mo, secundo, tertio, quarto, pauoos cerle septimum 
praetcriisse existimo. Et quamquam nonnulli impune 

eum hujusmodj aegrolis etiam familiariter, ac diu ver- 
sati sunt , plerique tamen etiam levissimo cum illis ha- 
bito usu, et commercio hanc adversam fortunam evi- 
tare non potuerunt, ul universae vel numerosae fami- 
liae mirandum in modum misere extinctae et penitus 
deletae fuerint. Quo demum loco illud minime silentio 
praetereundum videtur, hujusmodi morbos, adeoque 
mortem ipsam non in alios saevisse praeler quam in 
infimam, et miseram plebeculam, adeo ut apud nos vix 
decem viri obierint, quorum aliqua notabilis extaret 
conditio». Tanta autem fuit slrages, terror et fuga ci- 
vium, ut « quum praeteritis oplimis temporibus opulen- 
tissima civitas alere solita fuerit triginta circiter homr- 
num millia, ex descriptione antea diligenter facta, hoc 
gravissimo tempore io urbe et vicis non piures reperti 
sunt novem millibus, octingentis quadraginta sex» . 
Tanta in rerum perlurbalione, desperatis animis de- 
victaque omnium virtute ita jubente magistratu salu- 
britatis urbis munus medicum penitus creditum est 
Massariae (*). Cujus non sine consilio et opere compo- 
sitis landem rebus, hujus inforlunii medicam historiam 
eonscribere coepit; quam duobus libris complexus est. 

Jamque annos quinque et viginti (2) in patria com- 
moratus tanto nominis splendore et virtutum laude, 
tandem ab amicis patronisque suis invitatus, et jubente 
principe (3) Venetias se contulit anno 4 678 eo liben- 
tius , ut ibi commodius et splendidius quae eleganter 

(1) Mawar., De pestc . (2) Riccob. I. cit. (3) P. Calri . 

conscripserat edere posset. Ibique «incredibtti prorsus 
felicitate, ingentique cum lucro (*) praxim exercens 
dici non votest auantum cursum . auantumaue t>ro- 

gressutn fecerit ad nominis celebritatem tummaeque 
excellentiae aloriam (2) i/n ut sumtna anud omnes 

amplissimae tirou ordtnes tn veneratione habitus » (3) 
esset. Sequenti anno luculentissimos libros suos Dt 
pette edidit, in quibus minime epidemicam, verum 
contagiosam esse, contra quam quod senserat Mercu- 
rialis contendit , tantaque mentis acie contagii naturam 
eruit atque evolvit, ut nil propemodum de hoc desi- 
derandum relinquat. Quorum lubct sequentia testimo- 
nia referre. Scribit Dudithius Yincislao Raphano me- 
dico: «Aveo tuum judicium cognoscere de Massaria, 
ataue illius libro De peste: auem invitus natior a mea 

wm wm> w w m « • wmmwm v m~r mm ^_^_» w^* «i v_> • mtm w m m ■ m w% « v mm^mtww ^mrm wm •• • V* 

bibliotheca abesse^ ita mihi visus cst eiegans esse et 
bene rem examinare. Si eum librum tuus librarius 
isthic habet, eme mihi quovis pretio» (*). Et comes 
Montanus vicetinus: « Aoreus, inquit, De peste tracta- 
tus est editus ab AJexandro Massaria , patriae nostrae 
lumine et ornamento , in quo pestis natura verissime 
ataue eleganlissime describitur: uuod hactenus ab alio 

v J *■ v viv*^uaj»iwuiiiav/ uv>wvi ■ ___?■ V V» • • *.J V» V»_* mmwm-wj * x_- m m w •__ ___r u ■ ■ ■__■ 

nemine factum est (5) » . Tandem Fodere (6) ad men - 

(I) Comn. Papadopoli, ffist. Gymn. Pat. 
(9) Riccob. 1. cit. 

(3) Toininasinu8. 

(4) Ex T. III. Cods. et Epist. Jo. Cratonis. 

(5) De morb. ex Galen. sententia lib. III. 

(6) Dict. des Sciences medic. 

tem valde momentosus liber est, utpote in quo pri- 
mum pestis notio nitida tradiU fuerit. 

His fulgentem virtutibus clarumque doctrina,aediu- 
turna et felici curatione morborum senatus venetus 
Mercuriali. cui fecerat Dotestatem abeundi Bononiam. 
III. id. octob. anno 4 587 (*) successorem dedit octin- 
eentorum florenorum stinendio, aucto subinde ad rnil- 
lenos, in prima sede medicinae praeticae ordinariae: 
frustra illam afiectante amicorum ofOciis et patrono- 
rum ope Jacobo Scutellario imperatoris medico: fru- 
straque conante proHieronymo Capivaccio natione ger- 
manica; quem, quamvis in ea sede a triumviris litte- 
rariis signatum, postbabendum existimavit senatusMas- 
sariae, pro quo praxis medicae gloria nota Venetiis 
perorabat: quod quidem aegerrime tulit Capivaccius, 
qui tum secundam obtinebat exedram . Idque procul 
dubio mirabile fuit, quod quum eaeteri omnes solerent 
diu docendo operam dare ut ab inferioribus sedibus 
ad superiores procederent, is ad primam sedem nus- 
quam professus subito evectus sit. Qui docendi munus 
antequam aggrederetur, magno litteratorum bominum 
concursu orationem babuit, qua suam de rebus medicis 
patefaceret mentem: nempe rerum omnium novatori- 
bus primo acriter insectatis, Arabes cum Graecis com- 
parabat, hosque illis, praecipueque Hippocratem et Ga- 
lenum magnopere anteferebat. 

Quantum vero latinam linguam callercl statim in 

(1) Facciolali, Fatti Gymn. Pat. 

docendo enituit: non enim ejus elocutione aut purius, 
aul rotundius, aut spinosum quidquaro roinus esse vi- 

dcbatur : enituit quantum in re medica praestaret, quod 
cum collega confirmatae jam auctoritatis et gloriae Hie- 
ronvmo Capivaccio parem sibi statim comparaverit au- 
ctorilatem, auditorumque frequentiam. Quorum ea il- 
lico fuit sententia, nec ejus eruditioue quidquam locu- 
pletius, nec ejus copia plenius, nec ejus menle lucu- 
leotius aut firmius dari posse: miruro! quandoquidem 
eousque Mercuriali, maximo viro, institutore fuerant 
usi . Quos ut penitibs medicinae faciendae arte inslrue- 
ret, nosodochium D. Francisci per omne tempus a re- 
vocatis studiis usque ad sanctum Pascha inlerjectum , 
magno auditorum doctorumque comitatu, quotidic adire 
instituit, atque innumeros propemodum ibi languentes 
aegrolos invisere, et inedica opera el consilio adjuva- 
re: nec noo insignem aliqucm eligere morbum, de quo 
die praestituta uonnulli de provectioribus auditoribus 
suis aut nuper doctores facli publice dissererent, atque 
ipse (anquam doctor doctorutn, quae bene fuerant dis- 
putata probaret, quae male rejicerel atque emendaret. 
-Quod utilissimum ejus institutum perpetuo retinen- 
dum alque ad posteros propagandum, singulare sine 
dubio humano generi beneficium, ejusque auctori glo- 
riam sempiternam » (D afiTerre non erit qui inficiatum 
iri velit. Quod nihilominus exercendae clinices si quod 
aliud |>erfeclissiinum exeraplum historici aliqui aul 
(i) Riccob. L cit. 

ignari, aut consulto, probroso silcnlio praelerierunt. At- 
qui hoc quoque nobilissiuium raedicinam docendi in- 
ventum, sicuti plurima alia , Italia a barbaris mutua- 
visse ferebatur. Qua in re quantum meruerit Massaria 
scire liceat: etenim si qua feruntur ante illum exempla 
clinices exercendae, haec aut longa vetuslate jam et 
oblivione ab hominum mentibus effluxerant, aut ru- 
dia admodum et imperfecta conamina ille ignoravisse 
credendus est (*). Non enim unquam, dum ipse Patavii 
versaretur, facta fuisse reperio, ita ut temere facere 
mihi non videar si Massariam aequa cum rerum inven- 
toribus laude conferam atque concelebrcm. Quod exer- 
cilium quam recte, el omni cx parte absolute ab eo 
fieret jam ex supra expositis patet, clariusque patebit 
omnibus, quicumque ejus librum De consultandi ra- 
tione pervolverint. 

Tam magnam his omnibus celebritatem per univer- 
sam Italiam assequutus erat, ut febribus quibusdam 
perniciosis ibi grassantibus anno 4 689, utinensis urbs 
illum consuluerit, qua de re publicam habuit disputa- 
tionem cum Capivaccio (2). Nec non quum anno 4 594 
febres perniciosissimae Pisaurum totamque vastarent 
regionem, dux Urbini Palavium ea de re consultatum 
misit: quo in negotio quinque praecipui Gymnasii me- 

(1) Nondum enim Gymnasii Patav.habebantur Commentarii, 
quos conscribendos Massariae hortatibus aggressus est Ricco- 
bonus anno 1596. 

(2) Maiftria , Disput. II. Apolog. lib. 1. c I. 

dici adhibiti fuerunt, inter quos Massaria practicus or- 
dinarius. Quorum Hercules Saxonia quuni tberiacae 
usum et vesicantium proposuisset § omnium sententia 
theriaca, Massariae et Bottoni mente vesicantia quoque 
reprobata fuerunt. Saxonia vero utsuas tueretur indi- 
ealiones disputationem hoc circa evulgavit, quam cod- 
Ira Massaria suam De abusu medicamentorum vesi- 
cantium et theriacae in febribus pestilentibus dispu- 
talionem edidit: cui sequenti anno quum rescripsisset 
Saxonia libris tribus de Phoenigmis, iteravit Massaria 
disputationem secundam apologeticam ad libros Saxo- 
niae(4 593) evulgando. Obmutuit in posterum Saxonia: 
iisque disputationibus tanta fides habita est, ut longum 
posthac tempus vesicantium propemodum obsoleverit 
usus. Injuria, ut inquit Porlal: etenim Saxoniae libri 
repetitis observationibus innituntur, dum Massariae 
disputationes, posthabita experientia, eruditione tanlum 
pollent. Verum tanta erat hujus auctoritas, ut citra ve- 
ritatem, obfusis tenebris hominum mentes praeverlere 
posset. Nec minus acriler decertalum est cum Horatio 
Augenio. 

Jam a primis annis, ex quo medicinam facere su- 
sceperat Alexander, operis cujusdam sui, de quo mox 
loquemur, ideam conceperat, quam postea longum di- 
gestam, collatamque cum suis institutoribus artisque 
perilis Curtio, Frigimclica, Fracantiano, Montano, Pa- 
terno , tandcm exaratam publici juris fecerat anno 
1588 sub nomine Disputationes duae^ quarum pri- 

ma de scopii mittendi sanguinem, altera de purga- 
tione in principio morborum . Atque in illa paullo 
acerbius invehitur in Augenium, qui accuratissimos 
jam anteaCommentariosdemitlendo sanguine ediderat, 
quum ejus explicationem in quemdam Galeni locum 
ab hujus mente alienam. et omnino absurdam esse con- 
tendat . Verum nova et intima inter eos intercesserat 
amicitia, sanctissimeque coienda necessitudo ex quo 
Augenius Patavii profiteri coepit. Anno autem 4 597 
inopinato Augenii novae disputationes editae sunt, qui- 
bus suam propugnabat senlentiam, nec maledictis par- 
cebat in Massariam. 

Non potuit hic animos tcmperare (quamvis tempus 
altercationibus terere maximo semper odio fuerit pro- 
sequulus) quin suum librum atque se ipsum coram ho- 
minibus purgaret^ idque fecil suam de scopis mittendi 
sanguinem disputationem cum additamento apologetico 
sequenti anno novitus evulgando tanto cum rerum 
eventu , ut viribus animoque attritus paucos post an- 
nos decessit Augenius (*). Cujus operis sane praeclari 
et eximii sententiam ferentem audiamus Portal: «Son 
traite de la saignee est un chef d'ceuvre: 1'auteur y k 
dispute tres savamment les cas ou elle convient, et les 
cas oii elle est nuisible. Les temoignages les plus au- 
thentiques et 1'observation servent de preuve a son 
raisonnemet. Cet ouvrage devoit faire tomber celui de 
liotal: mais pur une fatalite deplorable, les mauvais 
(l) Papad. Op. cit. 

auleurs ont plus de seclateurs que les bons » . Qui an- 
nus, nempe K 598, postremus ejus vitae exstitit} nam- 
que XV. Kal. novenibris subita morte sub noctem two- 
gno studiosorum moerore (1) obiit. 

Vir fuit elato animo, acrique et praefervido ingenio, 
val idisque viribus usque ad mortem perstans. Qui bien- 
nio antequam moreretur, discipulum, quem semel al- 
que iterum se publice disserente obstrepentem expro- 
baverat, ab schola exiens, baculo e lignorum strue, in 
quam forte offenderat, arrepto, admirabili probe ani- 
madvcrsione strenue multavit. Principatum cunctis in 
rebus suis appetebat, ut quum docendi munus ei col- 
latum est,nunquam alium, quotuscumque fuisset ei as- 
signatus, nisi primum accepisset Iocum : verum nun- 
quara minora, quam quae polliceretur, praestitit.Et re- 
vera tantam ex hoc sibi apud collegas et Universitatem 
omnem acquisivit auctoritalem, ut quum nobilissimus 
juvenis Matthaeus Jacobus Ripensis syndicus doctoris 
laurea dccoraretur, haec honoris erga a Massaria illi 
collata esl: nec non quum itali artistae in juristarum 
V. rectorem Davidem Placotomum Dantiscanum Borus- 
sum elegissent , hic aeque stolam accepit ab excellen- 
titsimo Massaria in aedibus suis (2). Galenum tanto- 
pere venerabatur, ut malle se cum eo errare , quam 
cum novatoribus vera sectari dictitaret: non tamen eo 
quod errores quoque divini hominis coleret, sed *ve- 
ritalis causa id facere,qui enim istis videtur error,mc- 

(1) Tommas. lib. 4. (2) Tommas. lib. *. 

ram esse veritalem» (*) arbitrabatur. Ceterum ratione 
et experientia medicinam fieri rebatur, quod ipse non 
semel contendit, «ut qui ratione ac raethodo proprium 
finem consequi student, rationales medici ac dogmatici 
nuncupentur , quorum (ait) nos disciplinam profite- 
mur»(2). Atque quam recte de morbo ac de instituen- 
da cura sentiret, sequens patefacit Jocus: «Symptomata 
propriam non praebent indicationem nisi raro et per 
aocidens: per se enim cum morbum sequantur, veluti 
umbra corpus, ad morbi sublationem, ipsa quoque eva- 
nescunt: verumtamen per accidens, ut cum illa causae 
rationem habent vel morbum augentis, vei vires pro- 
sternentis propriam requirunt curationem» (3). Quoad 
vero remediorum usum , miram optare simplicitatem 
mos illi perpetuo fuit: quomodo ex sequentibus pate- 
bit: «Hoc loco illos praetereo, qui frequenter utuntur 

electuariis quibus nunquam nos utimur, nisi in- 

viti, si desint simplicia medicamenta» . Et alibi de try- 
phera persica composito Arabum remedio agens: «Unde 
cum simplicibus (inquit) mullo paucioribus, et facilio- 
ribus hoc ipsum consequi nobis liceat, temere et fru- 
stra ad ea, quac difficultate et confusione non carent, 
confugere nos videmur» (*). Quod mirabile magis est 
quandoquidem in polypharmaco illo saeculo composita 
medicamenla quotidiano omnino et universali in usu 
erant. Magnanimus, liberalis, comis amicitiam sancte 

(i) Riccob. loc. cit. (2) Massar., Pract. med. lib. 10. 

(3) Massar. L cit. (4) Idcra. 

colebat. Aedes suas molto tapetium, mullo peristroma- 
tum ornaverat magnificentissime , quas suis amicis, 
doctis viris, et bonis omnibus usque patere voluit, 
qui frequentissimi apud illum diversabantur, et qui- 
buscum divitias suas munificenter communicabat. Ine- 
rat autem viro maxima liberalitas: hac splendide in 
magnates, nulla mercede in pauperes artem profiteba- 
tur: immo si quem egere civem compererat, hunc ul- 
tro opibus suis adjuvabat. Quaque praeterea sexta heb- 
domadae die pauperibus centum erogare panem: nec 
minus sexta majoris hebdomadae feria et in pervigilio 
Natalis Christi egenos duodecim lautissimo excipere 
prandio. donatosque certa pecunia dimiltere solitus est. 
Demum praediorum suorum novo prorsus exemplo se- 
pes auferri jusserat, ut nulli omnino hominum sua bona 
interdicerentur. Qui tantus vir, nefas! nullo posito la- 
pide in Antoniana basilica humatus est. 

OPERUM CATALOGUS 

De peste, Lib. 2. Venetiis apud Altobellum Siliratum 
4 580. 

Disputationes duae> quarum prima tle scopis mitten- 
di sanguinem tum generaliter^ tum speciatim in 
febribus: altera de purgatione in principio mor- 
borutn. Venetiis apud Franciscum de Franciscis 
4 588: primam autem cum Additamento apologe- 
tico iterum edidit auctor Vicetiae apud Georgium 
Graecum 4 589. 

De abusu medicamentorum vesicantium et theriacae 
in febribus pestilentibus, Disputatio. Patavii apud 
Paulum Mejettum 4 594: cui addidit eodem titulo 
Disputationem secundam apologeticam ad libros 
Herculis Saxoniae de Phoenigmis. Vicetiae apud 
Georgium Graecum 4 593. 

Praelectiones de morbis mulierum, conceptus et par- 
tus. Lipsiae apud Abrahamum Lambergum 4 600. 
A discipulis collectum opus creditur. 

Practica medica edila a D. Joanne Baumanno. Franco- 
furti apud Nicolaum Bassaeum 4 604. Undecies edi- 
tum opus fuit, cujus cum laude meminit Franciscus 
Torti mutinensis. 

Liber responsorum et consultationum medicinalium. 
Venetiis apud Trivisanum Bartholottum 4 64 3. 

DeWarte di cavalleria. Venezia 4 600. 

Dc modo equos fraenandi. Venetiis 4 607. 

THESES 

I. 

Arleriarum cxtremitales in venarum radices indesi- 
ncnter abeunt. 

II. 

Ratione et experienlia mcdicina lii 

Massaria. 

III. 

Systemata, quolquot exslructa fuere, boni aliquid mc- 
dicinac contulcrunt. 

IV 

Etsi compluribus morbis spccifici aliquid insit, plc- 
rumque tamcn medico nonnisi diathesim corrigerc 
facultas tulo es(. 

V. 

Symptomata propriam non praebcnt indicatiouein nisi 
raro. 

Massaria. 

VI 

Quum simplicibus remediis idem consequi liceat, tc- 
mere ad composita confugerc nos videmur. 

Massaria. 

VII. 

Injectiones antibletiorrhoicac, quatenus morbum devin- 
cere valent, coarctationes urcthrales praecavent. 



Digitized by Google 



DE 

SERVANDA SANITATE. 

